Diari Oficial de la Generalitat Valenciana


Sumari del DOGV 10619, del 16-12-2024 (2024/13050)

EXTRACTE de la Resolució de 2 de desembre de 2024, del Rectorat, per la qual es convoquen ajudes extraordinàries del programa de mobilitat «Erasmus+» per a mobilitats físiques de curta durada d'estudiants en programes intensius combinats (BIP) del projecte 2023-1 -CA01-KA131-HED-000125722
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10738

Data del DOGV
:   16-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13537

CVE
:   RMHY-D-6473-88212

Data del document
:   02-12-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * assignació per estudis
    * escola a l'estranger

BDNS (identif.): 801778

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/801778>

*Primera. Objecte de la convocatòria*

Les escoles i facultats de la Universitat Politècnica de València (UPV) mantenen diversos convenis d'intercanvi amb universitats dins el marc europeu del programa «Erasmus+» per a la realització de programes intensius combinats, en endavant BIP (de l'anglès Blended Intensive Programmes). Els BIP són programes que promouen la col·laboració entre universitats sòcies per a la creació d'un projecte educatiu que combina l'ensenyament/aprenentatge col·laboratiu en línia entre l'alumnat d'aquestes universitats amb un període de mobilitat de curta durada.

Amb aquesta convocatòria extraordinària es pretén dotar de finançament l'estudiantat de la UPV que ha estat admès per la institució «Erasmus+» sòcia per cursar un BIP durant el període de vigència del projecte «Erasmus+» concedit a la UPV 2023-1-ES01-KA131-HED- 581833308, entre l'1 de juny del 2023 i el 31 de juliol del 2025.

*Segona. Crèdit pressupostari i quantia de les ajudes*

Aquesta convocatòria de beques es finançarà amb càrrec a la partida pressupostària 269682285/541/68229/53369783 de l'Oficina de Programes Internacionals d'Intercanvi a l'exercici pressupostari 2024 per un import màxim de 140.000,00 euros.

L'estudiantat beneficiari rebrà una quantitat diària d'acord amb les normes de finançament per a les mobilitats físiques de curta durada per a estudiants establida pel Servei Espanyol per a la Internacionalització de l'Educació (SEPIE) per als projectes de la convocatòria 2023, que estableix euros/dia.

Amb independència de la durada real de l'estada, que queda determinada per la institució sòcia «Erasmus+», es finançaran com a màxim cinc dies d'estada; s'hi afegiran dos dies addicionals de finançament per al viatge.

Hi ha ajudes addicionals per a estudiants amb menys oportunitats.

*Tercera. Destinataris*

Aquestes beques es dirigeixen a estudiants d'una titulació oficial de la Universitat Politècnica de València que complisquen els requisits de participació de la convocatòria.

*Quarta. Bases reguladores*

Accessibles a <http://www.upv.es/entidades/OPII/infoweb/pi/info/1185287normalc.html>

*Cinquena. Termini de presentació de sol·licituds*

Les sol·licituds per participar en aquesta convocatòria es presentaran mitjançant el sistema de gestió de convocatòries de l'aplicació AIRE (intranet personal de la UPV). La presentació de la sol·licitud suposa l'acceptació de les bases de la convocatòria.

El termini de presentació de sol·licituds a la plataforma AIRE estarà obert des de l'endemà de la publicació d'aquesta convocatòria al *Diari Oficial de la Generalitat Valenciana*  DOGV fins al 31 de maig de 2025, amb quatre períodes de resolució.

  

València, 2 de desembre de 2024

(p. d. Resolució 01.06.2021)

José Francisco Monserrat del Río

Vicerector d'Internacionalització i Comunicació